**การรับลงทะเบียนผู้สูงอายุขององค์การบริหารส่วนตำบลนาคา งบประมาณ พ.ศ. ๒๕๕๗**

ภายในเดือนพฤศจิกายนนี้ องค์การบริหารส่วนตำบลนาคา ขอเชิญชวนให้ผู้สูงอายุที่จะมีอายุครบ ๖๐ ปีบริบูรณ์ นับถึงวันที่ ๓๐ กันยายน ๒๕๕๗ หรือผู้ที่เกิดก่อนวันที่ ๑ ตุลาคม ๒๔๙๖ หรือผู้ที่มีอายุครบ ๖๐ ปีบริบูรณ์แล้วและมีภูมิลำเนาในเขตพื้นที่แต่ยังไม่ได้ไปลงทะเบียนเพื่อขอรับเงินเบี้ยยังชีพผู้สูงอายุหรือผู้ที่ได้ย้ายทะเบียนบ้านมาใหม่   
ซึ่งไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือองค์กรปกครองส่วนท้องถิ่น   
ที่ประสงค์จะรับเงินเบี้ยยังชีพผู้สูงอายุ ในปีงบประมาณ พ.ศ. ๒๕๕๗ (ตุลาคม ๒๕๕๖ ถึง กันยายน ๒๕๕๗ )   
ไปลงทะเบียนเพื่อแสดงความจำนงขอรับเงินเบี้ยยังชีพผู้สูงอายุ **ได้ตั้งแต่วันที่ ๑ - ๓๐ พฤศจิกายน ๒๕๕๕** ด้วยตนเองหรือมอบอำนาจเป็นลายลักษณ์อักษรให้ผู้อื่นเป็นผู้ยื่นคำขอรับเงินเบี้ยยังชีพผู้สูงอายุแทนโดยมีหลักฐานตามที่ราชการกำหนด ณ องค์การบริหารส่วนตำบลนาคา เพื่อจะได้รับเงินเบี้ยยังชีพในปีงบประมาณ พ.ศ. ๒๕๕๗   
ตั้งแต่ ๑ ตุลาคม ๒๕๕๖ เป็นต้นไป โดยเตรียมเอกสารหลักฐาน ดังนี้

1. **บัตรประจำตัวประชาชน หรือบัตรอื่นที่ออกโดยหน่วยงานของรัฐที่มีรูปถ่ายพร้อมสำเนา**
2. **ทะเบียนบ้านพร้อมสำเนา**
3. **สมุดบัญชีเงินฝากธนาคารพร้อมสำเนา**

**หมายเหตุ** ในวันและเวลาราชการ

**การรับลงทะเบียนผู้พิการขององค์การบริหารส่วนตำบลนาคา งบประมาณ พ.ศ. ๒๕๕๗**

ภายในเดือนพฤศจิกายนนี้ องค์การบริหารส่วนตำบลนาคา ขอเชิญชวนให้คนพิการที่มีความประสงค์ขอรับเบี้ยความพิการที่ยังไม่ได้ลงทะเบียนหรือย้ายทะเบียนบ้านมาใหม่ ยื่นคำขอขึ้นทะเบียนเพื่อขอรับเงินเบี้ยความพิการ ณ องค์การบริหารส่วนตำบลนาคา (ระหว่างวันที่ ๑ – ๓๐ พฤศจิกายน ๒๕๕๕) เพื่อที่จะได้รับเงินเบี้ยความพิการในปีงบประมาณ พ.ศ. ๒๕๕๗ ซึ่งจะเริ่มรับเงินตั้งแต่วันที่ ๑ ตุลาคม ๒๕๕๖ เป็นต้นไป

**โดยนำเอกสารหลักฐานประกอบแบบคำขอลงทะเบียนขอรับเงินเบี้ยความพิการ ดังนี้**

**🖝 บัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ**

**🖝 สำเนาทะเบียนบ้าน**

**🖝 สมุดบัญชีเงินฝากธนาคาร**

ทั้งนี้ สามารถยื่นได้ด้วยตัวเอง หรือมอบหมายให้ผู้ดูแลยื่นคำขอแทนโดยแสดงหลักฐานเป็นผู้แทนดังกล่าว โดยให้ผู้ที่เชื่อถือได้รับรองสถานะของคนพิการ แต่ตั้งนำหลักฐานของคนพิการและผู้ดูแลคนพิการไปแสดงต่อเจ้าหน้าที่ด้วย

**หมายเหตุ** ในวันและเวลาราชการ